CELEX: 62019CN0276
Language: mt
Date: 2019-04-01 00:00:00
Title: Kawża C-276/19: Rikors ippreżentat fl-1 ta’ April 2019 — Il-Kummissjoni Ewropea vs Ir-Renju Unit tal-Gran Brittanja u l-Irlanda ta’ Fuq

17.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/35
            
         
      Rikors ippreżentat fl-1 ta’ April 2019 — Il-Kummissjoni Ewropea vs Ir-Renju Unit tal-Gran Brittanja u l-Irlanda ta’ Fuq
      (Kawża C-276/19)
      (2019/C 206/40)
      Lingwa tal-kawża: l-Ingliż
      
         Partijiet
      
      
         Rikorrenti: Il-Kummissjoni Ewropea (rappreżentanti: A. X. P. Lewis, J. Jokubauskaitė, aġenti)
      
         Konvenut: Ir-Renju Unit tal-Gran Brittanja u l-Irlanda ta’ Fuq
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tiddikjara li billi introduċa miżuri ġodda ta’ simplifikazzjoni li estendew ir-rata zero u l-eċċezzjoni għar-rekwiżit normali ta’ żamma ta’ reġistri tat-Taxxa fuq il-Valur Miżjud previst mit-Terminal Markets Order 1973 inizjali mingħajr ma applika mall-Kummissjoni bil-għan li tinkiseb l-awtorizzazzjoni tal-Kunsill, ir-Renju Unit tal-Gran Brittanja u l-Irlanda ta’ Fuq naqas milli jwettaq l-obbligi tiegħu taħt l-Artikolu 395(2) tad-Direttiva tal-Kunsill 2006/112/KE (1) tat-28 ta’ Novembru 2006 dwar is-sistema komuni ta’ taxxa fuq il-valur miżjud (iktar ’il quddiem id-“Direttiva tal-VAT”;
               
            
                  —
               
               
                  tikkundanna lir-Renju Unit tal-Gran Brittanja u l-Irlanda ta’ Fuq għall-ispejjeż.
               
            
         Motivi u argumenti prinċipali
      
      Fit-28 ta’ Diċembru 1977, ir-Renju Unit innotifika miżuri speċjali li kienu jinkludu l-Value Added Tax (Terminal Markets) Order 1973 li jippermetti li, taħt ċerti kundizzjonijiet, kuntratti ta’ xiri fil-futur ta’ prodotti jiġu nnegozjati f’ċerti swieq fir-Renju Unit mingħjr VAT u mingħajr ir-rekwiżit ta’ żamma ta’ reġistri tal-VAT.
      Il-Value Added Tax (Terminal Markets) Order 1973 ġie emendat diversi drabi sabiex numru ta’ swieq ta’ prodotti li ma kinux elenkati fin-notifika oriġinali jiġu inklużi fil-kamp ta’ applikazzjoni tiegħu.
      Il-Kummissjoni tallega li l-emendi għall-Value Added Tax (Terminal Markets) Order 1973 jestendu l-portata tad-deroga oriġinali li r-Renju Unit kien innotifika fl-1977. Dawn kellhom għalhekk jiġu nnotifikati lill-Kummissjoni skont l-Artikolu 395(1) tad-Direttiva tal-VAT, iżda dan ma seħħx.
      
         (1)  ĠU 2006, L 347, p. 1.